রুটি রুজির টানে সকাল থেকে হাতুড়ি দিয়ে লোহা পেটাচ্ছেন। তারই মাঝে অবসর সময়ে গবেষণা করে বের করেছেন এই ফর্মুলা। সংসারে অভাব থাকলেও অর্থ যশ খ্যাতি কোন কিছুই প্রত্যাশা করেন না তিনি। মানুষের কল্যাণে তার প্রযুক্তি নিঃশর্তে রেলকে দিতে চান পরেশ বাবু। খুব শীঘ্রই রেলমন্ত্রকের কাছে তার প্রযুক্তির ফাইল পাঠাচ্ছেন পরেশ বাবু। যদি রেল তার প্রযুক্তি ব্যবহার করে তাহলে সেটাই হবে তার কাছে বড় পুরস্কার।